**ELŐTERJESZTÉS**

**A KÉPVISELŐ-TESTÜLET**

**2019. március 25-i rendes ülésére**

**Előterjesztés**

**a kitüntetések, címek alapításáról és adományozásának rendjéről szóló**

**3/2015.( II.12.) Ör. számú rendelet módosításáról**

A napirendet tárgyaló ülés dátuma: 2019.03.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, **különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: -------

**3.Költségkihatások** és egyéb szükséges feltételeket, illetve megteremtésük javasolt forrásai:

*A képviselő-testület által biztosított költségvetési keret*

**4. Tényállás bemutatása:**

A képviselő-testület 3/2015.II.12.) Ör. számú rendeletében szabályozta a kitüntetések, címek

alapításáról és adományozásának rendjéről szóló szabályokat.

Több javaslat érkezett a képviselő-testülethez a rendelet módosítására és új díjak létrehozására és annak szabályozására. A módosításban két új díj a Egészségügyi díj és a korábban az iskola részéről létrehozott Havas Ferenc díj alapítására tettünk javaslatot. A képviselő-testületnek a rendeletmódosítása helyett új rendelet alkotására teszünk javaslatot.

Telki, 2019. március 21.

Deltai Károly

Polgármester

**Telki község Önkormányzat**

**képviselő-testületének**

**/2019.( II…….) Ör. számú rendelete**

**a kitüntetések, címek alapításáról és adományozásának**

**rendjéről**

Telki község képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján az alábbi rendeletet alkotja.

1. **FEJEZET**

***"Telki Díszpolgára"*** ***cím***

1. **§**

(1) A „Telki díszpolgára” cím kétévente (minden páratlan évben) egy személynek adományozható.

(2) A "Telki díszpolgára" cím magyar vagy külföldi állampolgárságú, élő vagy elhunyt személynek adományozható, aki:

a) Telki lakosként a település fejlődésében gazdasági, politikai, tudományos, művészeti vagy egyéb tevékenységével kiemelkedő szerepet játszott, közmegbecsülést szerezett;   
b) Telkiről elszármazva, elköltözve ért el a saját működési területén kiemelkedő eredményeket;   
c) Telki községgel tartós kapcsolatba került kiemelkedően eredményes tevékenysége során;   
d) Telki fejlődéséhez bármely módon jelentős mértékben hozzájárult.

1. **§**

(1) Telki díszpolgára a Képviselő-testület és a lakosság megbecsülését élvezi, ezért az alábbi kiváltságok illetik meg:

- a Képviselő-testület által szervezett rendezvényekre és hivatalos ünnepségekre meghívást kap,

- a Képviselő-testületet képviselő delegáció résztvevőjének felkérhető,

- a Képviselő-testület által kiadott kiadványokból tiszteletpéldányban részesül,

- térítésmentesen látogathatja a Képviselő-testület által fenntartott művészeti és közművelődési létesítményeket és a Képviselő-testület által szervezett programokat.

- elhalálozásakor - a család beleegyezésével – az Önkormányzat saját halottjának tekinti, a köztemető működési rendjéről és a temetkezési tevékenységekről szóló helyi rendeletben foglalt szabályok szerint és feltételekkel díszsírhelybe temethető.

(2) A Díszpolgári címmel díszoklevél és emlékérem jár.

(3) A Díszoklevél és Emlékérem átadására a Telki Fesztivál keretében kerül sor.

1. **FEJEZET**

***"Telkiért Érdemérem"kitüntetés***

**3. §**

(1) A „Telkiért Érdemérem” kitüntetésből évente kettő adományozható.

(2) A "Telkiért Érdemérem" kitüntetés magyar vagy külföldi állampolgárságú, élő vagy elhunyt személyeknek, személyek csoportjának, társadalmi vagy gazdasági szervezeteknek adományozható, akik:

a) Telki település fejlődésében gazdasági, politikai, tudományos, művészeti vagy egyéb tevékenységükkel jelentős szerepet játszottak, közmegbecsülést szereztek;

b) Telki községgel tartós kapcsolatba kerültek kiemelkedően eredményes tevékenységük során;

c) Telki fejlődéséhez bármely módon jelentős mértékben hozzájárultak.

**4. §**

(1) A Telkiért Érdemérem kitüntetettje az Önkormányzat és a lakosság megbecsülését élvezi, ezért az alábbi kiváltságok illetik meg:

- az Önkormányzat által szervezett rendezvényekre és hivatalos ünnepségekre meghívást kap,

- az Önkormányzat által kiadott kiadványokból tiszteletpéldányban részesül,

- díjtalanul látogathatja az Önkormányzat által fenntartott művészeti és közművelődési létesítményeket és az Önkormányzat által szervezett programokat.

(2) A díjjal díszoklevél és emlékérem jár.

(3) A Díszoklevél és Emlékérem átadására a Telki Fesztivál keretében kerül sor.

**III.FEJEZET**

***" Telki Ifjúsági díj ,,***

**5. §**

(1) A „Telki Ifjúsági ” díj évente egy adományozható.

(2) A "Telki Ifjúsági" kitüntetés 35 életévét be nem töltött telki illetőségű, vagy Telkiből elszármazott fiatalnak, aki kimagasló tanulmányi-, tudományos- , művészeti-, vagy sport teljesítményével Telkinek és korosztályának elismerést szerzett, ezzel példaértékű mintát adva kortársai számára.

**6. §**

(1) A ,, Telki Ifjúsági ,, díj kitüntetettje az Önkormányzat és a lakosság megbecsülését élvezi, ezért az alábbi kiváltságok illetik meg:

- az Önkormányzat által szervezett rendezvényekre és hivatalos ünnepségekre meghívást kap,

- az Önkormányzat által kiadott kiadványokból tiszteletpéldányban részesül,

- díjtalanul látogathatja az Önkormányzat által fenntartott művészeti és közművelődési létesítményeket és az Önkormányzat által szervezett programokat.

(2) A díjjal díszoklevél és emlékérem jár.

(3) A Díszoklevél és Emlékérem átadására a Telki Fesztivál keretében kerül sor.

**IV.FEJEZET**

**Telki Egészségügyi Díj**

**7.§**

(1) A *,,Telki Egészségügyi Díj* ,, Telki egészségügyi ellátás érdekében kifejtett kiemelkedő szakmai vagy közszolgálati tevékenységért vagy a településhez köthetően az egészségügy területén végzett kimagasló munka, példaértékű eredmény elismerésére évente egy adományozható.

(2) A díj adományozását a javaslattételre jogosultaknál bárki kezdeményezheti.

(3) Az írásban előterjesztett javaslatnak tartalmaznia kell a jelölt szakmai életútját és egészségügyi teljesítménye ismertetését, azokat az indokokat, amelyek a díj odaítélését megalapozhatják.

(4) A díjjal díszoklevél és emlékérem jár.

(5) A Díszoklevél és Emlékérem átadására a Semmelweis nap alkalmával kerül sor.

**V.FEJEZET**

**Havas Ferenc díj**

**8.§**

(1) Havas Ferenc díj adományozható annak a pedagógusnak, aki a pedagógus feladat- és hatáskörébe tartozó, illetve az azt támogató területeken végzett tartósan kiemelkedő, illetve magas színvonalú szakmai tevékenységet végez.

A képviselő-testület ezzel a díjjal kívánja kifejezni szakmai és erkölcsi megbecsülését és tiszteletét a díjazottaknak, és egyben megköszönni kimagasló munkájukat, példaként emelni őket az iskola dolgozói, tanulói, a szülők ill. a falu lakói körében.

(2) A díj a telki iskolában nevelő-oktató munkát végző pedagógus I. illetve II. fokozatba sorolással rendelkező pedagógusoknak adományozható, aki legalább 5 éve az iskolában dolgozik és aki munkássága során, a gyermekek harmonikus személyiségformálásában, a különleges gondoskodást igénylő gyermekek, tanulók segítésében elkötelezetten, kiemelkedő eredményességgel, odaadással hosszú időn át tevékenykedett, aki oktató-nevelő munkája során, életpályájával kifejezte elkötelezettségét a pedagógus élethivatás mellett.

Ennek keretében különös értékelési szempont:

* A kollégák és az iskolavezetés által elismert kimagasló szakmai munka, magas színvonalú felkészültség.
* Példás munkafegyelem.
* Az iskola céljaival, pedagógiai programjával való azonosulás, annak megvalósításában való aktív részvétel.
* Innovatív, nagyfokú pedagógiai önállóság
* Következetes, igazságos, fegyelmezett pedagógiai munkásság.
* Közösségteremtő tevékenység a tantestületen belül.
* Munkájával, személyiségével presztízst teremt a maga s ezáltal a tantestület számára.
* Tiszteletnek örvend a tanulók, szülők és pedagógus társai körében.
* Bekapcsolódik a falu kulturális életébe.

(3) Nem részesíthető elismerésben az a személy, aki

*a)* ellen fegyelmi vagy büntető eljárás van folyamatban,

*b)* jogerős fegyelmi büntetés vagy büntetőítélet hatálya alatt áll,

c) öt tanévnél kevesebb ideje dolgozik az iskolában,

d) nem esett át belső értékelésen.

(4) Azonos díjazott részére ugyanaz a díj kivételesen, egy alkalommal ismételten is adományozható abban az esetben, ha az előző díj adományozását követően szerzett, az annak alapjául szolgáló érdemeket felülmúló, kimagasló érdemek azt indokolják, és legalább három tanév eltelt a díjazás óta és a díjazott azóta is a telki iskolában tevékenykedik.

(5) A díjjal díszoklevél, emlékérem és pénzbeli jutalom jár.

(6) A pénzjutalom díjankénti összegét 2019.évben 50.000 Ft, továbbiakban a képviselő-testület évente, a költségvetésről szóló rendeletben állapítja meg.

(7) A díjból évente …………. adományozható.

(8) A Díszoklevél és Emlékérem átadására a Pedagógus nap alkalmával kerül sor.

**VI.**.**FEJEZET**

***A kitüntetések és címek adományozásának rendje***

**9. §**

(1) A kitüntetések és címek adományozására a polgármester, az önkormányzati képviselők, a Képviselő-testület állandó bizottságai, a település civil szervezetei, továbbá a polgárok egyéb közösségei ( minimum ………………. fő ajánlásával ) tehetnek javaslatot a (2 bekezdésben foglaltak figyelembe vételével kizárólag részletes indokolással ellátott írásos formában.

(2) A Havas Ferenc díjra javaslatot az iskola tantestületének bármely tagja, de legalább 2 tagja - különösen szakmai szervezet ( munkaközösség, KT Szakszervezet ) vagy korábbi díjazott -tehet. A díj odaítéléséhez az iskola igazgatója vagy az általa megbízott személy előzetes véleményezést köteles adni a képviselő-testület részére döntésének megalapozásához.

(3) A javaslattétel lehetőségéről a település lakosságát kellő időben a helyben szokásos módon tájékoztatni kell.

(4) A javaslattételi határidők:

a) a Telki Díszpolgára, a Telkiért Érdemérem illetve az Ifjúsági díj esetében az odaítélés évében február 15-e,

b) az Egészségügyi díj és a Havas Ferenc díj esetében április 20, amelyre a Polgármesteri Hivatal az önkormányzat internetes oldalán és a hivatalos újságjában felhívást tesz közzé.

(5) A kitüntetésre nem jelölhető:

a) aktív polgármester és a képviselő testület tagjai;

(6) A kitüntetések és címek adományozásáról az odaítélés évében

- a Telki Díszpolgára, a Telkiért Érdemérem, és az Ifjúsági díj esetében március 31-éig,

- az Egészségügyi díj és a Havas Ferenc díj esetében április 30-ig a képviselő-testület dönt

(7) A Képviselő-testület az előterjesztett javaslatokról, a kitüntetések odaítéléséről zárt ülésen, minősített többséggel dönt.

(8) Az oklevél tartalmazza:

- az adományozó megjelölését,

- az adományozott nevét,

- az adományozó képviseletében a polgármester és a jegyző aláírását és az adományozó pecsét lenyomatát.

**VII. FEJEZET**

***A kitüntetések, címek és díjak visszavonásának szabályai***

**10.§.**

(1) A címet, kitüntetést meg lehet vonni attól, aki arra érdemtelenné vált. Érdemtelenné válik a kitüntetésre az, akit a bíróság jogerős ítéletével szándékosan elkövetett bűncselekmény miatt elítélt, a közügyek gyakorlásától eltiltott, akit fegyelmi büntetésként a munkahelyéről elbocsátottak, vagy egyéb cselekményével a kitüntetés viselésére érdemtelenné vált.

(2) A kitüntetések és címek visszavonására a polgármester, az önkormányzati képviselők, a Képviselő-testület állandó bizottságai, a település civil szervezetei, továbbá a polgárok egyéb közösségei tehetnek javaslatot kizárólag részletes indokolással ellátott írásos formában..

(3) A kitüntetés visszavonására vonatkozó javaslatot a polgármester terjeszti a Képviselő-testület elé.

(4) A kitüntetésre méltatlanná vált személytől a Képviselő-testület zárt ülésen, minősített többséggel hozott határozatával a kitüntetést visszavonhatja.

(5) A kitüntetés visszavonásáról szóló döntést a nyilvántartásba be kell jegyezni.

**11. §**

(1) A kitüntetéseket a polgármester, vagy az általa megbízott személy adja át.

(2) A kitüntetettek névsorát a polgármesteri hivatal hirdetőtábláján közzé kell tenni.

(3)  A kitüntetett, illetve címet elnyert személyekről a jegyző nyilvántartást vezet.

(4) A pénzjutalom és az adományozással járó egyéb költségek fedezetét a Telki község Önkormányzata éves költségvetésében biztosítja. A kitüntetésekkel járó pénzjutalom az általános szabályok szerint adóköteles.

**12.§.**

**Záró rendelkezések**

(2) Ez a rendelet a kihirdetést követő napon lép hatályba.

(3) E rendelet hatályba lépésével hatályát veszti a kitüntetések, címek alapításáról és adományozásának rendjéről szóló ……………..) Ör rendelet.

Deltai Károly dr. Lack Mónika

Polgármester jegyző